open-index/open-wikipedia-markdown huggingface dataset:
רנה אז'ן גאטו

**רנה אז'ן גאטו** (בצרפתית: **René Eugène Gateaux**; 5 במאי 1889 – 3 באוקטובר 1914) היה מתמטיקאי צרפתי. מחקרו עסק באנליזה פונקציונלית ועל שמו נקראת נגזרת גאטו.

שירת בצבא הצרפתי במהלך מלחמת העולם הראשונה, שם מצא את מותו.

## ביוגרפיה
### נעוריו
גאטו נולד בשנת 1889 בעיירה ויטרי-לה-פרנסואה. אביו היה בעל מפעל לייצור אוכפים ואמו עבדה כתופרת. ב-1907 החל ללמוד באקול נורמל סופרייר. ב-12 באוקטובר באותה שנה חתם גאטו על טופס התנדבות לצבא צרפת, אם כי ביקש שלא להתגייס עד תום לימודיו האקדמיים. במהלך לימודיו באקול נורמל סופרייר המיר את דתו לנצרות קתולית.

### שירות צבאי והוראה
בשנת 1910 נבחן גאטו להוראת מדעי המתמטיקה בצרפת, אם כי לא מונה להוראה עד שנת 1912. גאטו גויס לצבא צרפת ב-10 באוקטובר 1910, לגדוד חי"ר 94. ב-4 באוקטובר, לאחר שחרורו משירות צבאי, החל ללמד בבית-הספר התיכון בבר-לה-דוק. באותה עת החל לעבוד על עבודת הדוקטורט שלו בתחום האנליזה הפונקציונלית, ובפרט תורת הפוטנציאלים (כדוגמת הפוטנציאל החשמלי והפוטנציאל הכבידתי).

### תקופתו ברומא
במהלך תקופתו בבר-דה-לוק עמד גאטו בקשר מכתבים עם אמיל בורל, וזה המליץ לו להגיש את מועמדתו למענק דוד וייל למימון מחקרו בעיר רומא, תחת פיקוחו של ויטו וולטרה. גאטו הגיש מועמדותו למענק וזכה בו לשנים 1913–1914. בעקבות כך עבר להתגורר ברומא, שם המשיך את מחקרו. במהלך תקופתו שם פרסם מספר תוצאות ב-Rendiconti dell'Accademia dei Lincei*,* וב-1914 העביר סמינר בקורס של וולטרה באוניברסיטת ספיינצה שברומא. ביוני 1914 חזר לצרפת לחופשה קצרה במטרה לחזור לרומא לאחר מכן, אך תוכניותיו אלו נקטעו עקב פרוץ מלחמת העולם הראשונה.

### מותו
גאטו גויס לגדוד חי"ר 269 באוגוסט 1914. במהלך חודש אוגוסט הגן הגדוד על העיר נאנסי בקרב גראן קורונה. בסוף ספטמבר אותה השנה, השתתף הגדוד במרוץ אל הים ונשלח לארטואה. בבוקר 3 באוקטובר 1914, נורה גאטו מחוץ לכפר  ונהרג.

## מחקריו
מחקרו של גאטו עסקו באנליזה פונקציונלית, ובפרט חקר פונקציונלים. גאטו ניסה לנסח מקבילה לנוסחת קושי עבור פונקציונלים, וכן ניסה לפתח שיטה לביצוע אינטגרציה של פונקציונל בעל אינסוף ממדים. מחקריו של גאטו נקטעו עקב פרוץ מלחמת העולם הראשונה ומותו בה.

לאחר מותו, ובהמלצתו של ז'אק אדמר, קיבל פול לוי לידיו את טיוטותיו של גאטו. לוי פרסם את תוצאותיו של גאטו, עם תוספת מתוצאותיו שלו, בשנת 1922. באותה שנה, במהלך שיחה עם המתמטיקאי האמריקני נורברט וינר, הזכיר לוי את תוצאתו של גאטו בנוגע לאינטגרציה של פונקציונל בעל אינסוף ממדים. תוצאה זו הועילה לווינר, שהשתמש בה בניסוח מידת וינר לתנועה בראונית.

בכתביו ניסח גאטו מקרה פרטי של נגזרת גאטו, ולאחר מותו זו נקראה על שמו על ידי לוי.

## הוקרה
לאחר מותו זכה גאטו בפרס פרנקר לשנת 1916.

## קישורים חיצוניים
* 

## הערות שוליים

קטגוריה:מתמטיקאים צרפתים
קטגוריה:בוגרי אקול נורמל סופרייר
קטגוריה:צרפתים שנהרגו במלחמת העולם הראשונה
קטגוריה:צרפתים שנולדו ב-1889
קטגוריה:צרפתים שנפטרו ב-1914
יחסי גינאה–יוון

**יחסי גינאה–יוון** הם היחסים הדיפלומטיים שבין **[[גינאה|רפובליקת גינאה]]** לבין **[[יוון|הרפובליקה ההלנית]]**.

## סקירה כללית
שתי המדינות מקיימות יחסים דיפלומטיים רשמיים, אולם כמעט ולא מתקיים שיתוף פעולה בין המדינות.

## נציגויות דיפלומטיות
* יוון מיוצגת בגינאה באמצעות שגרירותה בדקר, סנגל.
* גינאה אינה מיוצגת ביוון לא בדרג השגרירות ולא בדרג הקונסוליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ליובישה דיקוביץ'

**ליובישה דיקוביץ**' (בסרבית: **Љубиша Диковић**; נולד ב-22 במאי 1960) היה גנרל סרבי אשר כיהן כראש המטה הכללי הסרבי בין השנים 2012–2018.

## ביוגרפיה
דיקוביץ' נולד באוז'יץ' ב-22 במאי 1960. הוא למד באקדמיה הצבאית בבלגרד, וב-1984 התגייס לצבא יוגוסלביה. ב-1989 הוא מונה למפקד מחלקה, וב-1991 הפך למפקד פלוגה. זמן קצר לאחר מכן, בשנת 1992 מונה למפקד הגדוד ה-16 במשמר הגבול. בין השנים 1996–1998 שימש כראש מטה הבריגדה הממונעת ה-37. ב-1998 הפך למפקד הבריגדה. הוא לחם עם הבריגדה במלחמת קוסובו, ובשנת 2001 מונה לראש מטה קורפוס אוז'יצ'ה. ב-2005 הוא מונה לסגן ראש המטה הכללי הסרבי. בין 2006–2007 הוא שימש בתפקיד ראש מטה פיקוד המבצעים המשותפים של המטה הכללי. ב-2007 הוא עבר לתפקיד מפקד פיקוד האימונים הסרבי. ב-2010 הוא מונה למפקד צבא היבשה הסרבי. ב-12 בדצמבר 2011 הוא מונה לראש המטה הכללי החדש.

לאחר מינויו לתפקיד הרמטכ"ל, פרסם ארגון זכויות האדם הסרבי "מרכז המשפט ההומינטרי", מסמכים המעידים על כך שדיקוביץ' היה מעורב בפשעי מלחמה כנגד האוכלוסייה האלבנית בקוסובו במהלך המלחמה. המסמכים כללו פקודות שהוציא דיקוביץ' בתפקידו כמפקד הבריגדה ה-37, אשר בהן הורה על רצח וגירוש של אזרחים. בשנת 2013, נמצא קבר אחים ליד הכפר רודניציה שבדרום סרביה, אשר בו נמצאו גופות של 52 אזרחים אלבנים. על פי עדויות ראייה ומסמכים צבאיים, מרכז המשפט ההומניטרי קבע כי האזרחים הללו נרצחו בידי חיילי הבריגדה ה-37, בהוראתו הישירה של דיקוביץ'. דיווחים אלו לא זכו לתפוצה מחוץ לסרביה, ובית הדין הפלילי הבין-לאומי ליוגוסלביה לשעבר לא פתח בחקירה כנגד דיקוביץ', או כנגד חיילי הבריגדה ה-37. הוא המשיך לכהן בתפקיד הרמטכ"ל עד ב-14 בספטמבר 2018 אז סיים את הקדנציה שלו ופרש מהצבא.

## קישורים חיצוניים

## הערות שוליים

קטגוריה:גנרלים סרבים
קטגוריה:מפקדי צבאות סדירים בעת החדשה: אישים
קטגוריה:סרביה: צבא וביטחון
קטגוריה:סרבים שנולדו ב-1960
אמנות הבישול (ספר)

**אמנות הבישול** או **ספר הבישול** (בלטינית: **Liber de Coquina**) הוא אחד מספרי הבישול העתיקים ביותר מימי הביניים. שני קודסים המכילים את היצירה ששרדו מתחילת המאה ה-14. שניהם נשמרים בספרייה הלאומית של צרפת.

## תיאור
הטקסט מורכב משני חלקים עצמאיים, המצוטט בעיקר בתור "מסה" או "מסכת" (Tractatus) (חלק 1) ו"אמנות הבישול" (Liber de Coquina) (חלק 2). הכותרות לקוחות מהערות שוליים של העורך מימי הביניים. בעוד שזהות שני המחברים אינה ידועה, מאמינים כי ה"מסה" נכתב במקור על ידי סופר צרפתי ו"אמנות הבישול" על ידי סופר איטלקי מאזור נאפולי.

## תוכן
### מסה - Tractatus (חלק 1)
* הרכבי יין
* עופות ובשר
* דג
* מנות לעשירים
* קטניות, ביצים, כרישה ורוטב

### אמנות הבישול - Liber de Coquina (חלק 2)
* ירקות
* עוֹפוֹת
* מאפה
* דג
* קומפוזיציות של מרכיבים רבים

## טקסט
### כתבי יד
* כתב יד לטיני 7131, פול. 94r-99v, Bibliothèque National, פריז (בערך 1304–1314)
* כתב יד לטיני 9328, פול. 129r-139v, Bibliothèque Nationale, פריז (המאה ה-14)

### מהדורת טקסט
* מריאן מולון: "Deux traités inédits d'art culinaire médiéval", בול. פילול. et hist. année 1968, vol 1, p. 369-435

### גרסאות דיגיטליות
שני החלקים זמינים באתר של תומאס גלונינג:

Tractatus de modo preparandi et condiendi omnia cibaria (מסכת על שיטת ההכנה והתיבול של כל סוגי המזון)
* https://www.uni-giessen.de/de/fbz/fb05/germanistik/absprache/sprachverwendung/gloning/tx/mul1-tra.htm
* https://www.uni-giessen.de/de/fbz/fb05/germanistik/absprache/sprachverwendung/gloning/tx/mul2-lib.htm

### תרגומים
מהדורה לטינית-גרמנית מלאה:
* 

תרגום לאיטלקית של ה"מסה" - "טרקטטוס":
* אנריקו קרנוואל שיאנקה (עורך): "Tractatus de modo preparandi et condiendi omnia cibaria", Appunti di Gastronomia n. 26, Condeco srl Editore, מילאנו 1998

## ראו גם
* מטבח ימי הביניים
* לה ויאנדיה - אוסף מתכונים הנחשב בדרך כלל לגיום טירל, 1300 בערך
* שיטת הבישול (The Forme of Cury) - אוסף מלכותי של מתכונים אנגליים מימי הביניים מהמאה ה-14, בהשפעת הליבר דה קוקינה
* אפיקיוס - אוסף מתכוני בישול רומאיים

## קישורים חיצוניים

## הערות שוליים

קטגוריה:ספרי בישול
קטגוריה:ימי הביניים
ג'מיני

**ג'מיני** (באנגלית **Gemini**, מבוטא "גֶ'֫מֵנַיי") הוא שמם באנגלית של קבוצת הכוכבים תאומים ושל מזל תאומים המשויך אליה.
אורלי שרגא

**אורלי שרגא זקן** היא שוטרת בעלת עיטור המופת של משטרת ישראל.

## ביוגרפיה
שרגא שירתה בתפקיד חובשת קרבית בפלוגה מ"ה של משמר הגבול.

בפרק זמן של שישה חודשים בשת 2001 העניקה טיפול רפואי בשלושה מצבי חירום: ב-30 ביולי העניקה טיפול ראשוני לשלושה נפגעים בפיגוע ירי לעבר ג'יפ של משמר הגבול, ב-11 בספטמבר העניקה טיפול רפואי לשוטר שנפגע בעמדת השמירה של בסיס אבתאן ושהתה בעמדת השמירה עד להגעת כוחות הפינוי, וביום 24 בנובמבר נפגעה על ידי רכב בעמדת בידוק במחסום ורדפה אחרי הרכב הנמלט תוך כדי תגובת ירי. שלושת אירועים אלה צוינו בהחלטת משטרת ישראל משנת 2003 על הענקת עיטור המופת "על כי במספר אירועים שונים הפגינה דבקות במשימה, מקצועיות ואומץ לב הראוי לשמש מופת".

שרגא הייתה הלוחמת הראשונה והשוטרת הראשונה ממשמר הגבול שעוטרה בעיטור המופת. קדמו לה שלוש שוטרות שעוטרו בעיטור המופת בתפקידים שאינם תפקידי לחימה.

שרגא המשיכה בשירות קבע בסגל המכללה הלאומית לשוטרים.

## קישורים חיצוניים
* 

## הערות שוליים

קטגוריה:שוטרות ישראליות
קטגוריה:שוטרות משמר הגבול
קטגוריה:שוטרי משמר הגבול
קטגוריה:שוטרים שעוטרו בעיטור המופת
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אינדסטריאל לייט אנד מג'יק

**אינדסטריאל לייט אנד מג'יק** (באנגלית: **Industrial Light & Magic** או בקיצור **ILM** – "אור וקסם תעשייתיים") היא חברה אמריקאית המתמחה ביצירה והפקת אפקטים חזותיים לסרטי קולנוע וטלוויזיה וכן באנימציית סרטי קולנוע, סדרות טלוויזיה ופרסומות. החברה נוסדה ב-26 במאי 1975 על ידי ג'ורג' לוקאס. החברה היא חטיבה נפרדת בחברת הפקת הסרטים לוקאס פילם (שנוסדה גם היא על ידי לוקאס) ושנוצרה כשלוקאס החל את הפקת הסרט "מלחמת הכוכבים" (שבדיעבד שוּנה שמו ל"מלחמת הכוכבים - פרק 4: תקווה חדשה"), הסרט שלמעשה היה הראשון שהופק בסדרת מלחמת הכוכבים.

לפי ראיונות עם לוקאס בסדרה "אור & קסם", חיפש לוקאס להפיק אפקטיים חזותיים שלא נראו קודם על המסך. את האפקטים המתקדמים ביותר בנושא מדע בדיוני, ראה בסרט 2001: אודיסיאה בחלל של סטנלי קובריק, אך אלה היו איטיים לטעמו ולא מספקים. עוד לפי דבריו בסדרה, באותה העת לא היו קיימות כלל חברות להפקת אפקטים חזותיים, כפי שדמיין ורצה, ולכן החל לאסוף בעלי מקצוע מתחומים שונים, מתעשיית הסרטים, הטלוויזיה והפרסומות, כדי ליצור תשתית להקמת ILM, ואלה הביאו איתם חברים ומכרים משלל מקצועות ותחומים, שאפשרו המצאת והפקת אפקטים חזותיים, אליהם שאף וכיוון לוקאס.

ILM החלה דרכה בוואן נייס  בקליפורניה, ומאוחר יותר, בשנת 1978, עברה לסאן רפאל  בקליפורניה. מאז שנת 2005, בסיס החברה נמצא ב"מרכז לטרמן לאומנות דיגיטלית"  בפרסידיו של סן פרנסיסקו. בשנת 2012, חברת וולט דיסני רכשה את ILM כחלק מרכישת חברת האם "לוקאס פילם".

בשנת 2004, זכתה ILM במדליה הלאומית לטכנולוגיה וחדשנות  על 30 שנות חדשנות בטכנולוגיית אפקטים חזותיים לתעשיית הקולנוע, שהוענקה על ידי נשיא ארצות הברית ג'ורג' ווקר בוש.

נכון לשנת 2023, ILM זכתה ב-15 פרסי אוסקר לאפקטים הטובים ביותר ו-33 פרסי אוסקר על הישגים מדעיים וטכניים .

ימין|200px|ממוזער|פסלון המציג את הלוגו הראשון של החברה, ושנוצר לרגל חגיגות 40 שנות פעילות החברה בשנת 2015.הכיתוב בלוחית: "חוגגים 40 שנה ליצירת הבלתי אפשרי" – "Celebrating 40 years of Creating the Impossible"
[ימין|500px|ממוזער|בניין וחניון מטה החברה הראשון ב"וואן נייס" שבקליפורניה, שם הופקו האפקטים המיוחדים של סרט [מלחמת הכוכבים - פרק 4: תקווה חדשה|מלחמת הכוכבים הראשון.]]

## סמלילי החברה

## קישורים חיצוניים
* 
* 
* 
* 
* 
* 
* 20px Industrial Light & Magic באתר Wookieepedia"
* 20px 
* 

## הערות שוליים

קטגוריה:לוקאס פילם
קטגוריה:דיסני
קטגוריה:אולפני הנפשה
קטגוריה:זוכי אוסקר: האפקטים החזותיים הטובים
קטגוריה:חברות אמריקאיות להפקת סרטים
אהרון וודובוז

**אהרון וודובוז** (בהולנדית: **Aaron Vodovoz**; נולד במאי 1988 באמסטרדם) הוא שחקן קולנוע, טלוויזיה ותיאטרון הולנדי-ישראלי, ממוצא רוסי. ידוע כמי שגילם את ישו בהפקה הקולנועית "האמן ומרגריטה", אודות הרומן באותו שם מאת מיכאיל בולגקוב. בנוסף, הופיע במספר הפקות כמו מרגל בין חברים, שושנה, להרוג את איב וקינגס מן: ההתחלה.
## ביוגרפיה
אהרון נולד באמסטרדם, במאי 1988 להורים ממוצא רוסי. בגיל תשע, משפחתו עלתה לישראל. הוא שירת במשטרה צבאית חוקרת בצה"ל. בתום שירותו הצבאי, ב-2011, הוא התקבל לאקדמיה הלונדונית לדרמה ומוזיקה ומאז חי בלונדון.
## קריירה
בשנת 2005, בגיל 17, הופיע בסדרה גבעת הירח בערוץ הילדים וכן הופיע גם בסרט תחיה ותהיה.

לאחר שהשלים את לימודי המשחק בלונדון לוהק למספר הפקות בולטות כולל "להרוג את איב", "מרגל בין חברים", "קינגס מן: ההתחלה" (בה גילם את הנסיך פליקס יוסופוב), "מקמאפיה", "איש הניסים".

הופיע גם בסרטו של מייקל ווינטרבוטום, "שושנה" אודות מייסד הלח"י. לוהק גם לגלם את ישו בהפקה הקולנועית האמן ומרגריטה על הרומן באותו שם מאת בולגקוב.

יוצג בסוכנות השחקנים של זוהר יעקובסון.

## פילמוגרפיה נבחרת

## קישורים חיצוניים
* 

## הערות שוליים

קטגוריה:ישראלים ילידי הולנד
קטגוריה:זמרים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:דוגמנים ישראלים
קטגוריה:ישראלים שנולדו ב-1988
מדבריות החורף הקרים של טוראן

**מדבריות החורף הקרים של טוראן** הם אתר מורשת עולמית של ארגון אונסק"ו שהוכרז בספטמבר 2023 במהלך המושב ה-45 של ועדת המורשת העולמית בריאד בערב הסעודית. האתר משתרע בשטחן של שלוש מדינות במרכז אסיה: קזחסטן, טורקמניסטן ואוזבקיסטן, בין הים הכספי במערב לבין ההרים הגבוהים של מרכז אסיה במזרח. בסך הכל 15 אתרים נפרדים מרכיבים את אתר המורשת העולמית.

האזור מאופיין בתנודות הטמפרטורות הקיצוניות שלו, עם חורפים קרים במיוחד וקיץ חם מאוד. רוחות, משקעים אטמוספיריים, מי תהום ותנודות טמפרטורות יצרו סוגים שונים של מדבריות: חול, חימר, מדבריות גבס ואבן כמו גם מדבריות מלח. בסביבה קיצונית זו התפתח מגוון רחב של חי וצומח המותאם אבולוציונית לתנאים אלו. המדבריות הם ביתם של צמחים אנדמיים רבים, חרקים רבים, זוחלים, דו-חיים ועופות מקננים. הם גם מקום מנוחה חשוב לעופות נודדים. טוראן הוא גם משכנם של יונקים בסכנת הכחדה כמו צבי הזפק, הסאיגה וכבש אוריאל. גם אוכלוסיות משמעותיות של נמרי שלג, צבועים מפוספסים ורחמים נמצאים במדבריות. יערות עצי  באזור מייצגים  בעל משמעות גלובלית במערכת האקלים. כמו כן, ייחודי בעולם הוא תהליך הסוקצסיה, היוצר את המדבר הצעיר ביותר בעולם –  - באמצעות אכלוס מחדש של האדמה שנחשפה בהתייבשות ימת אראל על ידי החי והצומח.

## האזורים הכלולים באתר המורשת העולמית

## קישורים חיצוניים


* Nomination Text - UNESCO site
* Cold winter deserts of Turan


## ביאורים

## הערות שוליים

קטגוריה:קזחסטן: גאוגרפיה
קטגוריה:טורקמניסטן: גאוגרפיה
קטגוריה:אוזבקיסטן: גאוגרפיה
קטגוריה:אסיה: מדבריות
אשבי ג'נטרי

**אשבי ג'נטרי** (באנגלית: **Ashby Gentry**; נולד; 30 ביולי 2001) הוא שחקן קולנוע וטלוויזיה אמריקאי.

## ביוגרפיה
ג'נטרי נולד וגדל בפיניקס, אריזונה. הוא התמחה באמנויות לחימה בעיר מגוריו. לאחר שסיים את בית הספר התיכון עבר לבוסטון שם סיים תואר ראשון במשחק באוניברסיטת בוסטון.

## קריירה
בשנת 2018 שיחק לראשונה בסרט הקצר "Speechless". באותה שנה הופיע בקליפ לשיר "Silk" של הרכב ההיפ הופ "Belaganas". 

בשנת 2022 הופיע בפרק של סדרת הטלוויזיה "מי מפחד מהחושך?".

בשנת 2022 לוהק לתפקיד ראשי בסדרת הטלוויזיה "חיי עם משפחת וולטר". בסדרה מגלם ג'נטרי את אלכס, אחיה המאמץ של ג'קי (ניקי רודריגז) המתחרה עם אחיו, קול (נואה לאלונד) על תשומת ליבה. הסדרה עלתה בנטפליקס ב-7 בדצמבר 2023. באותה שנה לוהק ג'נטרי לתפקיד בסרט "Mooch". 

## פילמוגרפיה

## קישורים חיצוניים

## הערות שוליים

קטגוריה:בוגרי אוניברסיטת בוסטון
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2001
סטארופרמן

ממוזער| לוגו בירה סטארופרמן
ממוזער| משאית סטארופרמן
[ממוזער| מבשלת סטארופרמן, בכתובת Nádražní 84, [פראג]]
מבשלת **סְטַארוֹפְּרַמֶן** (בצ'כית: **Pivovary Staropramen sro**) ברובע סמיכוב (Smíchov) של פראג היא מבשלת הבירה השנייה בגודלה בצ'כיה. היא נוסדה בשנת 1869 ושם המותג Staropramen, שפירושו המילולי "מעיין ישן", נרשם בשנת 1911. היא בבעלות מולסון קורס  ומוצריה מיוצאים ל-37 מדינות, בעיקר לאירופה ולצפון אמריקה.

## היסטוריה
ההיסטוריה של מבשלת סטארופרמן מתחילה בשנת 1869 כאשר הוצעו למכירה מניות עבור "מבשלת בירה משותפת בסמיכוב". בניין המבשלה הושלם והבירה נרקחה לראשונה ב-1871. מבשלת אוסטראבר נפתחה בשנת 1898 ואחריה שנה לאחר מכן מבשלת בראניק. שתי מבשלות הבירה הללו התמזגו מאוחר יותר עם סטארופרמן.

בשל תחרות ממבשלות בירה אחרות בפראג, שם המותג סטארופרמן, המתורגם כאמור כ"מעיין ישן" (מקור מים), נרשם ב-1911. לאחר מלחמת העולם הראשונה, כל שלוש המבשלות ראו תקופת צמיחה מתמשכת, ובשנות ה-30 של המאה ה-20 הייתה סטארופרמן המבשלה הגדולה ביותר בצ'כוסלובקיה. תחת השלטון הקומוניסטי לאחר מלחמת העולם השנייה, הולאמו כל מבשלות הבירה הצ'כוסלובקיות, כולל סטארופרמן. לאחר שהקומוניזם הסתיים ב-1989, המבשלה, יחד עם מבשלות הבירה בראניק (Braník) ומיישטאן (Měšťan), הפכו ב-1992 לחלק מקבוצת "מבשלות הבירה של פראג" (Pražské Pivovary), שעד 1996 עברה לשליטתה של חברת באס (). באס הביאה את אוסטראבר לקבוצה ב-1997, ואז ב-2000 מכרה את פעילות הבירה שלה. סטארופרמן ראתה צמיחה מתמדת והיא כיום יצרנית הבירה השנייה בגודלה בצ'כיה עם נתח של 15.3% מהשוק המקומי.

באמצע אוקטובר 2009, קרן ההשקעות הפרטיות CVC Capital Partners קנתה את כל אחזקותיו של אנהאוזר-בוש אינבוו במרכז אירופה (כולל סטארופרמן) תמורת 2.23 מיליארד אירו. באפריל 2012 רכשה מולסון קורס את StarBev. במאי 2023, הוכרז שהשחקן האנגלי אורלנדו בלום הוא שגריר המותג החדש של בירה סטארופרמן.

## מוצרים
ממוזער| סטארופרמן פרימיום
* **Staropramen Smíchov** - בירה מהחבית חיוורת עם 4.0% כוהל בנפח (ABV) (בצ'כית : 10° או Výčepní).
* **Staropramen Jedenáctka** - לאגר חיוור, מכיל 4.7% ABV (בצ'כית: 11° או Ležák ).
* **Staropramen Ležák (Premium)** - לאגר חיוור וספינת הדגל של המותג, מכיל 5.0% ABV (בצ'כית: 12° או Ležák ).
* **Staropramen Černý** – בירה כהה עם 4.4% ABV (בצ'כית: Tmavé).
* **Staropramen Nefiltr Pšeničný** – לאגר חיוור חיטה לא מסוננת עם 5.0% ABV (בצ'כית: Nefiltrované).
* **Staropramen Nealko** – בירה דלת אלכוהול עם מקסימום. 0.5% ABV (בצ'כית: Nealkoholické).
* **Staropramen Extra Chmelená** - לאגר חיוור מר במיוחד, מכיל 5.2% ABV.
* **Staropramen Déčko** - בירה חיוורת עם תכולת סוכר מופחתת (דיאה), ו-4.0% ABV.
* **Staropramen Granát** - לאגר חצי כהה עם 4.8% ABV.

החברה גם מייצרת בירות תחת המותגים Ostravar, Braník ו־Velvet. בירות סטארופרמן מיוצרות גם ברישיון במספר מדינות אירופיות אחרות, כולל סרביה (מבשלת Apatin), קרואטיה (מבשלת זאגרב), רומניה (Bergenbier) וגאורגיה (JSC Lomisi).

## ראו גם
* הבירה בצ'כיה

## קישורים חיצוניים
* 

* אתר צ'כי
* אתר בינלאומי
## הערות שוליים

קטגוריה:צ'כיה: מותגי בירה
Reel Music

***Reel Music*** הוא אלבום אוסף הכולל מבחר שירים של להקת הרוק הבריטית הביטלס שהופיעו בסרטיהם. האלבום יצא לאור ב-22 במרץ 1982 בארצות הברית ולמחרת בבריטניה, כמעט במקביל להוצאה המחודשת של הסרט לילה של יום מפרך, ש"נוקה" ונערך מחדש עם סאונד סטריאופוני. בארצות הברית, Reel Music הגיעה למקום ה-19 במצעד האלבומים של בילבורד.

האלבום יצא לאור על ידי קפיטול רקורדס בארצות הברית ופרלופון בבריטניה. בארצות הברית ובקנדה יצא האלבום במהדורה מוגבלת של תקליט זהב. זה היה האלבום הראשון של הביטלס שיצא לאחר מותו של ג'ון לנון. Reel Music הוכתר כאלבום זהב על ידי איגוד תעשיית ההקלטות האמריקאי. איורי עטיפת האלבום צוירו על ידי דייוויד מקמקן.

## מיקסים ייחודיים
האלבום כולל מיקסים סטריאופוניים שהיו נדירים בארצות הברית או שלא היו זמינים באותה תקופה:
* הגרסה הראשונה בארצות הברית של מיקס הסטריאו הבריטי של "I Am the Walrus". במהדורות אמריקאיות קודמות של השיר נערך הפתיח כמיקס מונו.
* הגרסה האמריקאית הרשמית של השירים "A Hard Day's Night" ו-"Ticket to Ride" בסטריאו.
* עריכת סטריאו ייחודית של "I Should Have Known Better", כאשר שגיאת המפוחית בפתיח תוקנה. גרסה זו פורסמה רק בהוצאת קפיטול ומעולם לא הופיעה בשום תקליט אחר.

## סינגל
* האלבום לווה בסינגל "The Beatles Movie Medley" יחד עם "I'm Happy Just to Dance with You", שהגיע עם אותה עטיפה כמו עטיפת האלבום. האיי-סייד של הסינגל כולל מחרוזת מלאכותית, שבה נערכו יחד קטעים מתוך שבעה שירים מתוך Reel Music. השירים הם: Magical Mystery Tour, All You Need Is Love, You've Got to Hide Your Love Away, I Should Have Known Better, A Hard Day's Night, Ticket to Ride ו-Get Back.
* במקור, הבי-סייד של הסינגל היה אמור להיות ראיון עם הלהקה שכונתה "Fab Four on Film", שהוקלט במהלך צילומי הסרט לילה של יום מפרך בשנת 1964. עם זאת, חברת התקליטים לא הצליחה לקבל את האישור הדרוש כדי לנצל את הראיון על הסינגל, והשיר "I'm Happy Just to Dance with You" (שהופיע בסרט אך לא נכלל באלבום Reel Music) הוחלף כבי-סייד זמן קצר לפני יציאת הסינגל למרות שעותקים שיווקיים של הסינגל הציגו את הראיון.

## רשימת רצועות
כל השירים נכתבו על ידי ג'ון לנון ופול מקרטני.

## קישורים חיצוניים

## הערות שוליים

קטגוריה:אלבומי הביטלס
קטגוריה:אלבומי אוסף שהתפרסמו לאחר מות מבצעיהם
קטגוריה:אלבומים שהוקלטו באולפני אבי רוד
קטגוריה:אלבומי אוסף באנגלית
קטגוריה:אלבומי חברת קפיטול רקורדס
Christmas with Brandy

***Christmas with Brandy*** הוא אלבום האולפן השמיני של הזמרת האמריקאית ברנדי, שפורסם ב-10 בנובמבר 2023, בהוצאת חברת התקליטים שלה  ומוטאון. בתור המשך לאלבומה *[[B7]]* משנת 2020, הוא מסמן את אלבום חג המולד הראשון שלה וכן את הוצאת הבכורה שלה עם מוטאון. תאריך היציאה של *Christmas with Brandy* חפף עם יציאת סרט הקומדיה , שהועלה לנטפליקס ב-16 בנובמבר 2023. האלבום כולל שילוב של גרסאות כיסוי ושישה שירי חג מולד מקוריים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2023
קטגוריה:אלבומי ברנדי נורווד
קטגוריה:אלבומים באנגלית
קטגוריה:אלבומי חברת מוטאון
יובאן מיאטוביץ'

**יובאן מיאטוביץ**' (בסרבית: **Јован Мијатовић**; נולד ב-11 ביולי 2005 בבלגרד שבסרביה ומונטנגרו) הוא כדורגלן סרבי המשחק בעמדת החלוץ בקבוצת OH לוון מליגת העל הבלגית בהשאלה מניו יורק סיטי.

## קריירת מועדונים
מיאטוביץ' גדל במחלקת הנוער של הכוכב האדום בלגרד. בשנת 2022 החל לשחק בקבוצה הבוגרת של המועדון במסגרת ליגת העל הסרבית, וכן בגרפיצ'אר בלגרד, קבוצת הבת של המועדון. ב-25 באוקטובר 2023 ערך את הופעת הבכורה שלו בליגת האלופות, בהפסד 3-1 לר.ב. לייפציג במסגרת שלב הבתים לעונת 2023/2024.

ב-19 בפברואר 2024 חתם בניו יורק סיטי מה-MLS.

ב-31 בינואר 2025 הושאל מיאטוביץ' ללוון מליגת העל הבלגית עד לסיום העונה.  הוא ערך בכורה בקבוצה ב-16 בפברואר 2025 וכבש את שער הניצחון נגד דנדר.

## תארים
;הכוכב האדום בלגרד
* אליפות סרביה (1): 2022/2023
* הגביע הסרבי (1): 2022/2023

## קישורים חיצוניים

## הערות שוליים

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני הכוכב האדום בלגרד
קטגוריה:כדורגלני ניו יורק סיטי
קטגוריה:כדורגלני לוון
קטגוריה:סרבים שנולדו ב-2005
עשר השנים

מפת הולנד ב-1597|250px|ממוזער
**עשר השנים** (בהולנדית: **Tien jaren**) היא תקופה במהלך מלחמת שמונים השנה, שנמשכה מ-1588 ל-1598. במהלך תקופה זו, מאוריץ, נסיך אורנז', שכיהן כסטאדהאודר, כשליטה של הולנד, הפנה עורף ל, ששלטה אז בארצו, ועבר לתמוך בעצמאותה של הרפובליקה ההולנדית. בתקופה זאת ההולנדים השיגו ניצחונות רבים על הצבא הספרדי של פלנדריה, וכבשו שטחים נרחבים בצפון ובמזרח הולנד. שטחים אלה שולבו ברפובליקה ונשארו חלק מהולנד עד היום. בין השטחים שנכבשו במהלך תקופה זו נמנים דוונטר וניימיכן, שנכבשו ב-1591, וכן חרונינגן, שנכבשה ב-1594.  1591 ו-1597 היו השנים הטובות ביותר עבור ההולנדים, כיוון שבמהלכן נכבשו ערים שחלקן נחשבו "בלתי ניתנות לחדירה".

## אטימולוגיה
במהלך מלחמת שמונים השנה לא היה המונח "עשר שנים" בשימוש; המונח, כמו גם "תשע השנים", נטבע על ידי ההיסטוריון ההולנדי , שפרסם את הספר "עשר שנים ממלחמת שמונים השנה, 1588–1598" ("Tien jaren uit den tachtigjarigen oorlog, 1588–1598") בשנת 1857 או 1858. בספרו זה רצה פרוין להראות כיצד המצב בהולנד השתנה לחלוטין בין 1588 (כאשר לדבריו "המרד ההולנדי נראה אבוד") ל-1598 (כאשר "הפרובינציות הצפוניות, שבע המפוארות, ששוחררו לתמיד, משגשגות ביבשה ובים", אך "ספרד, לעומת זאת, שכבר ראתה עצמה כאדון הפרובינציות המורדות, התעייפה מהלחימה ונהייתה תשושה"). במהלך עשר השנים אפשרו ל הצלחותיו הצבאיות של מאוריץ, הסכסוכים הפוליטיים והמשימות הדיפלומטיות של הרפובליקה הצעירה – לעשות את צעדיה המכריעים לקראת עצמאותה, בעוד הולנד וזילנד היו בעלי תפקיד מכריע בסחר העולמי. בעודו משבח את רוח היזמות והעצמאות של המדינה הקטנה והחדשה הדגיש פרוין גם כי פריצת הדרך הזו לא הייתה מתאפשרת אלמלא חלקו הארי של הצבא הספרדי, בפיקודו של אלסנדרו פארנזה, דוכס פארמה, היה נשאר תקוע בצרפת. ספרו של פרוין זכה להצלחה רבה.

ההיסטוריון הבריטי  הסכים בעיקרו עם מסקנותיו הכלכליות של פרוין. הוא כתב כי עליית הדומיננטיות ההולנדית בסחר העולמי לא הייתה תהליך הדרגתי, אלא פריחה פתאומית למדי בין השנים 1590 ו-1609, בעוד שהסחר של ארצות השפלה (ההולנדי) עודנו שקט על שמריו בשנות ה-80 של המאה ה-16. ההיסטוריון אוסקר חלדרבלום הסכים שסוחרים הולנדים לא הצליחו להשיג גישה לרוסיה, ל ומחוץ לאירופה עד שנות ה-90 של המאה ה-16, אך ציין כי ההתפתחויות הכלכליות במחצית הראשונה של המאה ה-16 כבר הניחו יסודות חשובים להצלחה שתבוא מאוחר יותר (נקודה שהן פרוין והן ישראל הסכימו איתה).

## לקריאה נוספת

*
*


## הערות שוליים

קטגוריה:הולנד: היסטוריה צבאית
ראש המטה הכללי (יוגוסלביה)

**ראש המטה הכללי** (בסרבית: **Начелник Генералштаба**, בקרואטית: **Načelnik Glavnog stožera**, בסלובנית: **Načelnik Generalštaba**, במקדונית: **Началник на Генералштабот**) היה הדרג הפיקודי העליון בצבא יוגוסלביה. התפקיד נוסד בדצמבר 1918 יחד עם ייסוד ממלכת יוגוסלביה, ועבר, כמו המדינה עצמה, גלגולים רבים. הוא בוטל סופית ביוני 2006, כאשר מונטנגרו הכריזה על עצמאותה, ושרידיה של יוגוסלביה חדלו מלהתקיים.

## היסטוריה
ממלכת יוגוסלביה נוסדה ב-1 בדצמבר 1918 כאיחוד בין ממלכת סרביה, ממלכת מונטנגרו ומדינת הסלובנים, הקרואטים והסרבים. הצבא היוגוסלבי הוקם על בסיס הצבא המלכותי הסרבי, כאשר צבא מונטנגרו שולב בתוכו. ז'יבויין מישיץ', ששימש כראש המטה הכללי הסרבי, המשיך לכהן כראש המטה הכללי היוגוסלבי. באפריל 1941, נכבשה יוגוסלביה בידי מדינות הציר. הרמטכ"ל היוגוסלבי האחרון, דנילו קלפטוביץ', חתם על הסכם הכניעה.

שני ארגוני פרטיזנים עיקריים הובילו את המאבק כנגד כוחות הכיבוש של מדינות הציר: הצ'טניקים וצבא השחרור העממי של יוגוסלביה בהנהגתו של יוסיפ ברוז טיטו. בשלב מסוים, הצ'טניקים התאחדו יחד עם הכוחות הנאמנים לגרמנים ("הקוויזלינגים") במטרה להקים פיקוד מאוחד שיתאם את הלחימה נגד טיטו. במקביל, צבא השחרור העממי הלך וגדל משנה לשנה, עד שהפך לצבא סדיר לכל דבר ועניין. טיטו הקים "פיקוד עליון" לצבא, ועמד בראשו. את ארסו יובאנוביץ' הוא מינה לראש המטה שלו.

צבא השחרור העממי הצליח לשחרר את מרבית יוגוסלביה בכוחות עצמו, ולאחר המלחמה הפך טיטו לנשיא הרפובליקה הפדרלית הסוציאליסטית של יוגוסלביה, ויובאנוביץ' הפך לרמטכ"ל הצבא העממי היוגוסלבי. הרפובליקה התקיימה עד 1992, אז פרשו קרואטיה, סלובניה, מקדוניה, בוסניה והרצגובינה מהברית. סרביה ומונטנגרו נותרו מאוחדות ברפובליקה שנקראה "הרפובליקה הפדרלית של יוגוסלביה". ב-2003, בוטלה גם רפובליקה זו, והפכה ל"איחוד המדיני של סרביה ומונטנגרו". ביוני 2006 הכריזה מונטנגרו על עצמאותה, וכך בא הקץ על שרידיה של יוגוסלביה.

## רשימת ראשי המטה הכללי
### ראשי המטה הכללי של הצבא המלכותי (1918–1941)

### ראשי המטה הכללי של הצבא העממי (1945–1992)

### ראשי המטה הכללי של הצבא הפדרלי (1992–2003)

### ראשי המטה הכללי של סרביה ומונטנגרו (2003–2006)

קטגוריה:מפקדי צבאות סדירים בעת החדשה
קטגוריה:יוגוסלביה: צבא וביטחון
הדס מזרחי

**הדס מזרחי** היא האזרחית היחידה בתולדות מדינת ישראל שעוטרה בעיטור המופת של משטרת ישראל על תפקודה במהלך פיגוע הטרור בו נרצח בעלה, ניצב משנה ברוך מזרחי.

## ביוגרפיה
מזרחי נולדה באנגליה להורים ישראלים, ובשנת 1980 חזרה המשפחה לישראל והתגוררה בחברון ובקריית ארבע, שם פגשה הדס את החייל ברוך מזרחי בזמן שירותו בחברון. לאחר שסיימה שירות לאומי הם נישאו.

משנת 1999 התגוררו בני הזוג בשכונת משואה במודיעין, ובשנת 2011 עבר בעלה ברוך משירות צבאי לשירות במשטרה, ומונה לתפקיד ראש מדור טכנולוגיות ביחידת הסיגינט של חטיבת המודיעין, בדרגת סגן ניצב. בצה"ל היה אלוף-משנה ביחידה 8200.

## רצח בעלה

בערב פסח תשע"ד, ה-14 באפריל 2014, נסעה המשפחה לחגוג את ליל הסדר בחברון. בזמן הנסיעה, באזור מחסום תרקומיא, הותקף רכב המשפחה בפיגוע ירי. ברוך נפצע אנושות ומת במקום מפצעיו, והדס נפצעה באורח בינוני. היא השתלטה על הגה הרכב במטרה לחלץ את המשפחה, ותוך כדי הנסיעה וידאה שחמשת ילדיהם נשכבים על רצפת המושב האחורי. בדצמבר 2014 הוחלט במשטרת ישראל להעניק לה את עיטור המופת "על הפגנת תושייה, שיקול דעת וקור רוח, ועל התנהלות מעוררת השראה, הראויה לשמש מופת".

לאחר האירוע הייתה מזרחי פעילה במאבק שהובילו נציגי משפחות שכולות נגד העברת כספים למחבלים הכלואים בישראל ובעד החלת עונש מוות.

## חיים אישיים
מזרחי אם לחמישה ילדים. בשנת 2020 התארסה בשנית.

## ראו גם

* רצח ברוך מזרחי

## קישורים חיצוניים
* 

## הערות שוליים

קטגוריה:מעוטרי משטרת ישראל
קטגוריה:ישראליות ילידות אנגליה
קטגוריה:ישראלים ילידי אנגליה
קטגוריה:בוגרות שירות לאומי
קטגוריה:חברון: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קוסטה נדליקוביץ'

**קוסטה נדליקוביץ**' (בסרבית: **Kоста Недељковић**; נולד ב-16 בדצמבר 2005 בסמדרבו שבסרביה ומונטנגרו) הוא כדורגלן סרבי המשחק בעמדת המגן הימני בקבוצת ר.ב. לייפציג  מליגת הבונדסליגה הגרמנית בהשאלה מאסטון וילה.

## קריירת מועדונים
נדליקוביץ' גדל במחלקת הנוער של הכוכב האדום בלגרד. בשנת 2023 החל לשחק בקבוצה הבוגרת של המועדון במסגרת ליגת העל הסרבית, וכן בגרפיצ'אר בלגרד, קבוצת הבת של המועדון. ב-25 באוקטובר 2023 ערך את הופעת הבכורה שלו בליגת האלופות, בהפסד 3-1 לר.ב. לייפציג במסגרת שלב הבתים לעונת 2023/2024.

## קישורים חיצוניים

קטגוריה:כדורגלנים סרבים
קטגוריה:מגני כדורגל סרבים
קטגוריה:כדורגלני נבחרת סרביה
קטגוריה:כדורגלני הכוכב האדום בלגרד
קטגוריה:כדורגלני אסטון וילה
קטגוריה:כדורגלני ר.ב. לייפציג 
קטגוריה:ספורטאים זרים באנגליה
קטגוריה:סרבים שנולדו ב-2005
Sloop John B

"**Sloop John B**" (בעברית: "**[[סלופ]] ג'ון בי**") הוא שיר עם שמקורו באיי בהאמה. השיר הפך ללהיט בביצועם של הביץ' בויז מתוך התקליט *[[Pet Sounds]]*.

## מקורות השיר

"Sloop John B" הוא שיר עם שמקורו בנסאו שבאיי בהאמה. הראשון לפרסם את מילותיו (בשם "The John B. Sails") הוא הסופר והמשורר האנגלי ריצ'רד לה גאליין , במאמר במגזין הארפרז. מילות השיר עוסקות במסע ימי על סלופ (סוג של סירת מפרשים) והצרות הקורות בו. קרל סנדברג כלל גרסה של השיר באנתולוגיה שירי העם "The American Songbag" שיצא ב-1927.

## הביצוע של הביץ' בויז

חבר הביץ' בויז אל ג'רדין , שהיה חובב נלהב של מוזיקת פולק, הוא שהציע את השיר לבריאן וילסון. גרסת הביץ' בויז הושפעה מגרסה מ-1958 של הקינגסטון טריו , תוך הכנסת שינויים קלים גם במילים וגם באקורדים של השיר.

השיר יצא כסינגל ב-21 במרץ 1966, ונכלל באלבום *[[Pet Sounds]]*. השיר הפך ללהיט, והגיע לצמרת מצעדי הפזמונים ברחבי העולם. הוא הגיע למקום השלישי במצעד הבילבורד הוט 100, ושהה שם 11 שבועות.

## גרסאות אחרות

השיר בוצע בידי מספר רב של אמנים ולהקות, בשמות שונים, ביניהם:
* הוויברז, בשם "", 1950
* הקינגסטון טריו, בשם "", 1958
* ג'וני קאש, בשם "I Want To Go Home", 1959
* לוני דונגן, בשם "I Wanna Go Home (Wreck of the John B)", 1960
* ארבעת האחים, בשם "The John B. Sails",  1963
* סימפל מיינדס, 2009

## קישורים חיצוניים

## הערות שוליים

קטגוריה:שירי 1966
קטגוריה:סינגלים מ-1966
קטגוריה:שירים באנגלית
קטגוריה:שירים על סירות
קטגוריה:שירי פולק רוק
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת קפיטול רקורדס
על המסך שלי

"**על המסך שלי**" הוא שיר של המוזיקאי הישראלי הנרי, שהוקלט על ידי הזמרת הישראלית ניקה. הוא יצא לאור במרץ 2005, בהוצאת חברות התקליטים דרסט הפקות והנרי הפקות, כסינגל השני מתוך אלבום האולפן המשותף של השניים, *[[Revolution (אלבום)|Revolution]]* (2006). את השיר כתב, הלחין והפיק הנרי.

"על המסך שלי" היה לשיר הנושא של סדרת הטלוויזיה הישראלית "טלנובלה בע"מ".

בשנת 2023, לרגל 18 שנים מיציאתו של "על המסך שלי", הופק לשיר רמיקס עדכני עם עטיפה חדשה בשיתוף פעולה של הנרי ו-MISTERMISS.

## רקע וכתיבה
בהמשך להצלחת סינגל הבכורה של הנרי וניקה, הוחלט להפיק וליצור אלבום בכורה באורך מלא של השניים. באותה העת, פנו להנרי אנשים מסדרת הטלוויזיה "טלנובלה בע"מ" מבית היוצר של ערוץ הוט 3 ושל דרסט הפקות. הם ביקשו שיכתוב שיר שישמש כנעימת הנושא של הסדרה וזה נענה להצעה וכתב את הלהיט "על המסך שלי" בביצועה של ניקה.

ב-2022 הוקלט השיר בידי עדן דניאל גבאי.

## וידאו קליפ
קטע הפתיחה של השיר פורסם ב-4 באוקטובר 2007 כאשר הועלה ליוטיוב. הקליפ הוא קטע הפתיחה הרשמי של "טלנובלה בע"מ".

נכון לאוגוסט 2023 עומד מונה הצפיות של הסרטון על למעלה מ-300 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי הנרי וניקה
קטגוריה:שירים בספרדית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי הנרי
קטגוריה:שירים שהופקו על ידי הנרי
קטגוריה:שירים על תהילה
קטגוריה:שירים מסדרות טלוויזיה
אוסטראבר (בירה)

ממוזער|בירה אוסטראבר
**מבשלת אוסטראבר** (בצ'כית: **Pivovar Ostravar**) היא מבשלת בירה צ'כית הממוקמת בעיר אוסטרבה. מבשלת אוסטראבה ומותג הבירה נוסדו בשנת 1897 כחברה משותפת באוסטרבה, והבירה הראשונה שם נרקחה בשנת 1898. ב-1997 נרכשה המבשלה על ידי באס, לאחר מיזוג עם חברת .Pražské pivovary a.s, שבישלה גם את סטארופרמן. זוהי אחת המבשלות הצ'כיות הבודדות שמייצרת סטאוט (סגנון בירה) יבש, ממותג קלט.

במשך רוב ההיסטוריה שלה הבירה נמכרה רק מקומית סביב אוסטרבה ואזור מורביה-שלזיה. בשנת 2016 פתחה המבשלה את המסעדה הראשונה שלה, בשם Ostravarna, והחלה ביוזמה להתחיל למכור את הבירה בחלקים אחרים של צ'כיה.

## מוצרים
* **Ostravar Original** – בירה מהחבית חיוורת עם 4.1% כוהל בנפח ABV (בצ'כית: 10° או Výčepní).
* **Ostravar Mustang** – לאגר חיוור עם 4.9% ABV (בצ'כית: 11° או Ležák).
* **Ostravar Premium** – לאגר חיוור עם 5.1% ABV (בצ'כית: 12° או Ležák).
* **Ostravar Gavora** – מהדורה מיוחדת 11.4° בירת חיטה עם 5.0% ABV (בצ'כית: Pšeničné).

## קישורים חיצוניים

## הערות שוליים

קטגוריה:אוסטרבה
קטגוריה:צ'כיה: מותגי בירה
בנחמין גארה

**בנחמין אנטוניו גארה** (בספרדית: **Benjamín Antonio Garré**; נולד ב-11 ביולי 2000 בבואנוס איירס שבארגנטינה) הוא כדורגלן ארגנטינאי המשחק בעמדת קשר הכנף בקבוצת ואשקו דה גאמה מליגת העל הברזילאית.

## קריירת מועדונים
גארה גדל במחלקת הנוער של ולס סארספילד. בחודש יוני 2016 הצטרף למחלקת הנוער של מנצ'סטר סיטי.

בחודש ינואר 2020 חתם גארה בראסינג קלוב מליגת העל הארגנטינאית, והחל לשחק בקבוצה הבוגרת של המועדון. הוא ערך 24 הופעות ליגה במדי המועדון, בהן הבקיע שער אחד. ב-10 ביוני 2022 הושאל גארה להורקאן מליגת העל הארגנטינאית. הוא ערך 26 הופעות ליגה במדי המועדון, בהן הבקיע ארבעה שערים.

ב-29 בינואר 2023 חתם גארה על חוזה לשלוש שנים וחצי בקריליה סובייטוב סמרה מליגת העל הרוסית. ב-23 בפברואר ערך את הופעת הבכורה שלו במועדון, בניצחון 2-1 על דינמו מוסקבה במסגרת הגביע הרוסי. ב-5 במרץ ערך את הופעת הבכורה שלו בליגה, בהפסד 1-0 לדינמו מוסקבה במסגרת המחזור ה-18. ב-7 במאי הבקיע את שער הבכורה שלו במועדון, בהפסד 2-1 לקרסנודאר במסגרת המחזור ה-26 בליגה.

בפברואר 2025 חתם גארה בואשקו דה גאמה.

## חיים אישיים
גארה הוא נכדו של אוסקר גארה , כדורגלן נבחרת ארגנטינה בעבר וזוכה מונדיאל 1986. אביו, אמיליאנו , ושני דודיו, אסקיאל  ולאונרדו אריאל אורסי, שיחקו גם הם בהורקאן.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ראסינג קלוב
קטגוריה:כדורגלני הורקאן
קטגוריה:כדורגלני קריליה סובייטוב סמרה
קטגוריה:כדורגלני ואסקו דה גאמה
קטגוריה:ארגנטינאים שנולדו ב-2000
ויקטור ג'וקאנוביץ'

**ויקטור ג'וקאנוביץ**' (במונטנגרית: **Viktor Đukanović**; נולד ב-29 בינואר 2004 בניקשיץ' שבסרביה ומונטנגרו) הוא כדורגלן מונטנגרי המשחק בעמדת קשר הכנף בקבוצת סטנדרד לייז' מליגת העל הבלגית ובנבחרת מונטנגרו.

## קריירת מועדונים
ג'וקאנוביץ' גדל במחלקות הנוער של סוטייסקה ניקשיץ' ובודוצ'נוסט פודגוריצה. בשנת 2021 החל לשחק בקבוצה הבוגר של בודוצ'נוסט פודגוריצה במסגרת ליגת העל המונטנגרית. בסך הכל ערך 68 הופעות ליגה במדי המועדון, בהן הבקיע 12 שערים.

ב-6 בינואר 2023 חתם ג'וקאנוביץ' על חוזה לחמש שנים בהמארבי מליגת העל השוודית. בעונתו הראשונה במועדון ערך 25 הופעות ליגה, בהן הבקיע 11 שערים.

ב-30 ביולי 2024 הושאל אל סטנדרד לייז' מליגת העל הבלגית.

## קריירה בינלאומית
ב-14 ביוני 2022 ערך ג'וקאנוביץ' את הופעת הבכורה שלו בנבחרת מונטנגרו, בניצחון 3-0 על נבחרת רומניה במסגרת ליגת האומות 2022/2023.

## תארים
;בודוצ'נוסט פודגוריצה
* אליפות מונטנגרו (1): 2020/2021
* הגביע המונטנגרי (2): 2020/2021, 2021/2022

## קישורים חיצוניים

## הערות שוליים

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:כדורגלני בודוצ'נוסט פודגוריצה
קטגוריה:כדורגלני המארבי 
קטגוריה:כדורגלני סטנדרד לייז'
קטגוריה:ספורטאים זרים בשוודיה
קטגוריה:ספורטאים מונטנגרים בבלגיה
קטגוריה:כדורגלני נבחרת מונטנגרו
קטגוריה:ילידי 2004
הצעדה למען ישראל בוושינגטון

ממוזער|שלט עם תמונות החטופים בעצרת
ממוזער|נציגים יהודיים נואמים בעצרת
ממוזער|משתתפים בעצרת עם דגלי ישראל
**הצעדה למען ישראל בוושינגטון** ׁ(באנגלית: **March for Israel**) הייתה עצרת מחאה שהתקיימה ב-14 בנובמבר 2023 באזור המול בוושינגטון, ארצות הברית, במטרה לחזק את העמידה האמריקנית לצד ישראל ולהיאבק באנטישמיות. את הצעדה יזם ארגון "הפדרציות היהודיות של צפון אמריקה". אחד המארגנים הוא ויליאם דארוף, מנכ"ל ועידת הנשיאים, שנאבק באנטישמיות שנים רבות.

בעצרת השתתפו כ-290 אלף משתתפים, ובהם נציגי משפחות החטופים, נציגים מהקונגרס, ראשי קהילות נוצריות ומוסלמיות ועוד. הופיעו בה עומר אדם וישי ריבו, ששרו את המנון התקווה בסיום האירוע. נאמו גם נשיא המדינה יצחק הרצוג (בנאום שהוקרן והוקלט מראש), שגריר ישראל מיכאל הרצוג, נציגי משפחות החטופים ועוד.

## רקע
מיד אחרי טבח שבעה באוקטובר, מדינות, ארגונים וקהילות רבות עמדו לצד ישראל ותמכו בה. כמה שבועות לאחר מכן, ב-14 בנובמבר נערכה עצרת זו במטרה לחזק את העמידה האמריקנית לצד ישראל, לשחרור החטופים בידי חמאס ולהיאבק באנטישמיות שהתגברה מאז פרוץ המלחמה.
זאת לאחר רצף המוני של הפגנות וצעדות פרו-פלסטיניות ברחבי העולם.

## תוכנית הצעדה

העצרת נערכה באזור המול שבוושינגטון די. סי.. תוכננו נאומים של מספר נציגים, ביניהם הנשיא יצחק הרצוג, ותוכננו הופעות של זמרים מוכרים ישראליים, שבסיום האירוע שרו את התקווה יחד עם הקהל.

לטענת המארגנים מדובר בהתאספות היהודית הגדולה בהיסטוריה של ארצות הברית, שבה השתתפו "אונליין" גם כ-100 אלף איש.

הסוכנות היהודית העבירה את העצרת בשידור חי בכיכר החטופים בתל אביב, ובאירוע עצמו השתתפו כל שליחי הסוכנות היהודית.

כבר משעות הבוקר התכנסו במקום אלפי תומכי ישראל עם סמלי מגן דוד, דגל ישראל ודגל ארצות הברית, ומספר רחובות באזור נסגרו מטעמי ביטחון.

ויליאם דארוף, מנכ"ל ועידת הנשיאים ואחד המארגנים טען כי מספר הנוכחים במקום עלה בהרבה על רבבות.

## התמיכה בישראל לאחר מתקפת הפתע
בכל רחבי העולם התקיימו צעדות ועצרות של תמיכה בישראל לאחר מתקפת הפתע, וכאות הזדהות וסולידריות עם ישראל.
בפריז מגדל האייפל הואר בדגל ישראל וצבעי כחול-לבן, בוושינגטון די. סי. הואר הבית הלבן בצבעי דגל ישראל, בלונדון הוקרן על מעון ראש ממשלת בריטניה דגל ישראל, בברלין הוקרן דגל ישראל על שער ברנדנבורג, ברומא הוקרן דגל ישראל במהלך הפגנת תמיגה המונית, בווילנה הוקרן דגל ישראל עם צבעי כחול-לבן על בניין עיריית וינה, בפורטוגל הוקרנו צבעי כחול-לבן על בניין הפרלמנט, בסידני הואר בית האופרה, בסופיה הוקרן בניין הפרלמנט לשעבר דגל ישראל, בטיראנה הוקרן דגל ישראל על מבנה הטכניון, בבוקרשט הוארו דגלי ישראל במקומות שונים, בבואנוס איירס הוקרנו דגלי ישראל, ועוד מספר מקומות שתמכו בישראל והזדהו כאות סולידריות.

## קישורים חיצוניים

* 
* 
* 

## הערות שוליים

קטגוריה:הפגנות בארצות הברית
קטגוריה:וושינגטון די. סי.: הפגנות
קטגוריה:2023 בארצות הברית
קטגוריה:ציונות בארצות הברית
קטגוריה:ארצות הברית במלחמת חרבות ברזל
קטגוריה:דעת הקהל במלחמת חרבות ברזל
סנהדרין (להקה)

**סנהדרין** הייתה להקת רוק ישראלית. חברי הלהקה היו דני צוקרמן, אופיר לייבוביץ, אופיר לוקאי, מייקל ויינשטיין ודני כהן.

## הקמה ופעילות
סנהדרין הייתה הרכב מיסיסיפי דלתא בלוז אקוסטי, שהוקם בשנת 1993 על ידי ענת דמון יחד עם אופיר לייבוביץ מנקמת הטרקטור ודני צוקרמן מגן חיות.

סנהדרין ביצעה בעיקר סטנדרטים של בלוז אמריקאי (קטעים של ג'ון לי הוקר, רוברט ג'ונסון וכדומה) ומעט חומר מקורי.

בשנים 1998–1999 הוקלט האלבום היחיד של "סנהדרין", בהשתתפות דב המר במפוחית בשיר אחד. האלבום לא יצא בזמן אמת אלא רק בשנת 2004 כשההרכב כבר לא היה פעיל. הלהקה הופיעה באופן קבוע במועדון ה"קמלוט" בתל אביב, והשתתפו בפסטיבל הבלוז בחיפה בשנת 1995.

## דיסקוגרפיה
*2004 - סנהדרין

## קישורים חיצוניים
* האלבום של סנהדרין בבנדקמפ

## הערות שוליים

קטגוריה:להקות ישראליות
טייס דאלינגה

**טייס דאלינגה** (בהולנדית: **Thijs Dallinga**; נולד ב-3 באוגוסט 2000 בחרונינגן שבהולנד) הוא כדורגלן הולנדי המשחק בעמדת החלוץ בקבוצת בולוניה מליגת העל האיטלקית ובנבחרת הולנד.

## קריירת מועדונים
דאלינגה גדל במחלקת הנוער של אמן. בשנת 2017 החל לשחק בקבוצה הבוגרת של אמן במסגרת ליגת המשנה ההולנדית, ובסך הכל ערך שמונה הופעות ליגה במדי המועדון, בהן הבקיע שער אחד.

ב-28 ביוני 2018 חתם דאלינגה על חוזה לשלוש שנים בחרונינגן מליגת העל ההולנדית. תחילה שיחק בקבוצת המילואים של המועדון, וב-12 בדצמבר 2020 ערך את הופעת הבכורה שלו בקבוצה הראשונה של המועדון, בניצחון 2-0 על ואלבייק במסגרת המחזור ה-12 בליגה לעונת 2020/2021. בסך הכל ערך שש הופעות ליגה במדי המועדון.

ב-6 במאי 2021 חתם דאלינגה על חוזה לשנתיים באקסלסיור רוטרדם מליגת המשנה ההולנדית. הוא שיחק במועדון במשך עונה אחת, במהלכה ערך 37 הופעות ליגה והבקיע 32 שערים, וסיים כמלך השערים של ליגת המשנה ההולנדית.

ב-1 ביולי 2022 חתם דאלינגה בטולוז מליגת העל הצרפתית. ב-7 באוגוסט ערך את הופעת הבכורה שלו במועדון, בתיקו 1-1 נגד ניס במסגרת המחזור הראשון בליגה לעונת 2022/2023, בו גם הבקיע את שער הבכורה שלו במועדון. בעונתו הראשונה במועדון ערך 36 הופעות ליגה, בהן הבקיע 12 שערים. בעונה זו זכה יחד עם טולוז בגביע הצרפתי, בו הבקיע ששה שערים, כולל צמד בגמר נגד נאנט.

ב-23 ביולי 2024 חתם דאלינגה בבולוניה 1909 תמורת 18 מיליון יורו.
## קריירה בינלאומית
דאלינגה נכלל בסגל נבחרת הולנד עד גיל 21 לטורניר אליפות אירופה עד גיל 21 בשנת 2023, וערך שתי הופעות בטורניר.

ב-21 בנובמבר 2023 ערך את הופעת הבכורה שלו בנבחרת הולנד, בניצחון 6-0 על נבחרת גיברלטר במסגרת מוקדמות יורו 2024.

## תארים
;טולוז
* הגביע הצרפתי (1): 2022/2023
**[[בולוניה 1909]]**

● קופה איטליה (1): 2024/2025

## קישורים חיצוניים

## הערות שוליים

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:כדורגלני אמן
קטגוריה:כדורגלני חרונינגן
קטגוריה:כדורגלני אקסלסיור רוטרדם
קטגוריה:כדורגלני טולוז
קטגוריה:כדורגלני בולוניה
קטגוריה:כדורגלני נבחרת הולנד
קטגוריה:ספורטאים הולנדים בצרפת
קטגוריה:הולנדים שנולדו ב-2000
קת'רין דין מיי

**קת'רין דין מיי** (באנגלית: **Catherine Dean May**; ) הייתה פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס הרביעי של מדינת וושינגטון בשנים 1959–1971. מיי, חברת המפלגה הרפובליקנית, הייתה האישה הראשונה שנבחרה לקונגרס האמריקאי מטעם וושינגטון.

## ביוגרפיה
מיי נולדה בשם **קתרין דין בארנס** ביאקימה שבוושינגטון, והשלימה את לימודיה התיכוניים במכללה הצעיר יאקימה ואלי בשנת 1934. ב-1936 השלימה לימודי תואר ראשון באוניברסיטת וושינגטון שבסיאטל, ובשנה העוקבת קיבלה תעודת הוראה. בנוסף, במהלך 1939 למדה באוניברסיטת דרום קליפורניה.

בשנים 1937–1940 לימדה מיי אנגלית בבית הספר התיכון צ'האליס והייתה עורכת לענייני נשים ומגישת חדשות בטקומה בשנים 1941–1942. מ-1942 עד 1943 עבדה בראש מחלקת הרדיו של סוכנות פרסום מקומית בסיאטל. לאחר מכן מיי עברה לניו יורק, שם הייתה כתבת ב"חברת השידור הלאומית". ב-1946 שבה לוושינגטון והחלה את עבודתה בתחנת הטלוויזיה KIT מ-1948 עד 1957. היא עבדה כמנהלת משרד ומזכירה רפואית במרכז הרפואי יאקימה בשנים 1957 ו-1958 ושימשה כנשיאת החברה "Bedell Associates".

בשנים 1953–1959 הייתה מיי חברה בבית הנבחרים של וושינגטון. בבחירות 1958 נבחרה לבית הנבחרים של ארצות הברית מטעם מחוז הקונגרס הרביעי של וושינגטון, והייתה האישה הראשונה מוושינגטון שנבחרה לבית הנבחרים האמריקאי ולקונגרס באופן כללי. כהונתה החלה בראשית ינואר 1959 עם התכנסות הקונגרס ה-86. היא נבחרה מחדש חמש פעמים נוספות. במרוצת שנותיה בקונגרס הייתה חברה בוועדת החקלאות של בית הנבחרים, בוועדת המשותפת לאנרגיה אטומית ובוועדת בית הנבחרים המיוחדת למכון היופי בקונגרס.

ב-14 בנובמבר 1970 נישאה לדונלד וו. בדל, ושינתה את שמה לקת'רין מיי בדל. בשנה זו התמודדה לתקופת כהונה שביעית, אך הפסידה בבחירות למייק מקורמיק, מועמד המפלגה הדמוקרטית. לאחר כהונתה בקונגרס המשיכה בפעילות ציבורית והייתה חברה במועצת הסחר הבין-לאומית של ארצות הברית בשנים 1971–1975 ושוב בשנים 1979–1980. בשנת 1982 הייתה יועצת מיוחד לנשיא ארצות הברית רונלד רייגן במיזם חמישים המדינות.

ב-28 במאי 2004 נפטרה מיי ברנצ'ו מיראז' שבקליפורניה.

## קישורים חיצוניים

* 
* 

## הערות שוליים

קטגוריה:אמריקאים ילידי מדינת וושינגטון
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:בוגרות אוניברסיטת וושינגטון
קטגוריה:בוגרי אוניברסיטת וושינגטון
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:חברי בתי המחוקקים של מדינת וושינגטון
קטגוריה:חברי בית הנבחרים של ארצות הברית ממדינת וושינגטון
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:אמריקאיות שנולדו ב-1914
קטגוריה:אמריקאים שנולדו ב-1914
קטגוריה:אמריקאיות שנפטרו ב-2004
קטגוריה:אמריקאים שנפטרו ב-2004
אלוורסברג

**איגוד הספורט אלוורסברג 07** (בגרמנית: **Sportvereinigung 07 Elversberg**) הוא מועדון כדורגל גרמני מהעיירה שפיזן-אלוורסברג שבחבל הסאר המשחק בבונדסליגה השנייה.

## היסטוריה
המועדון הוקם ה-1907 תחת השם **גרמניה אלוורסברג**, התפרק ב-1914 והוקם מחדש ב-1918 אז גם שינה את שמו לשמו הנוכחי.

הקבוצה שיחקה במרבית שנותיה בליגות החובבניות של גרמניה ורק ב-1974 נרשמה למערכת הליגות והחלה את דרכה בליגה ה-6. במהלך השנים טיפסה במעלה הליגות ובתחילת שנות ה-80 של המאה העשרים העפילה לליגה ה-3 בה שיחקה כ-7 עונות ובסיומן נשרה לליגה ה-4 ולאחר מכן לליגה ה-5. במהלך שנות ה-90 שבה הקבוצה ועלתה לליגה הרביעית והשלישית בה הייתה חברה עד לאמצע העשור הראשון של המאה העשרים ואחת, אז ירדה פעם נוספת לליגה הרביעית.

בסיום עונת 2021/22 העפילה הקבוצה לליגה ה-3 לאחר שסיימה ראשונה בליגה האזורית דרום מערב, ועונה לאחר מכן העפילה לראשונה בתולדותיה לבונדסליגה השנייה. בעונת 2024/25 החמיצה הקבוצה עלייה היסטורית לבונדסליגה, כשסיימה במקום השלישי בבונדסליגה השנייה, והפסידה במבחנים לפ.צ. היידנהיים שסיימה במקום ה-16 בבונדסליגה.

## סגל הקבוצה
;נכון ל-1 במרץ 2026

  

  
 (בהשאלה מהמבורג)
 (בהשאלה מהופנהיים)
 (בהשאלה משטוטגרט)
 
 

 
 (קפטן)

 
 (בהשאלה מהמבורג)

  

## תארים
***הליגה ה-3**
** אלופה (1): 2022/23
* **גביע חבל הסאר**
** זכייה (8): 2009, 2010, 2015, 2018, 2020, 2021, 2022, 2023.
** סגנית (6): 1979, 1982, 2004, 2014, 2016, 2019.

## קישורים חיצוניים
* 

קטגוריה:קבוצות כדורגל שהוקמו ב-1907
קטגוריה:קבוצות כדורגל גרמניות
קטגוריה:חבל הסאר: ספורט
הדר כהן

**הדר כהן** (9 במרץ 1997 – 3 בפברואר 2016) הייתה לוחמת משמר הגבול, מעוטרת עיטור המופת לאחר נפילתה באירוע הפיגוע המשולב בשער שכם (2016).

## ביוגרפיה
כהן נולדה וגדלה באור יהודה, השנייה מבין שלושה ילדים במשפחה. בנובמבר 2015 התגייסה לשירות במשמר הגבול.

חודשיים וחצי בלבד לאחר גיוסה, ב-3 בפברואר 2016 השתתפה לראשונה במשימת אבטחה בשער שכם. שלושה מחבלים ממזרח ירושלים תקפו את כוח משמר הגבול במקום בדקירות ובירי, שתי לוחמות נפצעו קשה וכהן ירתה באחד המפגעים למוות. מאחוריה הגיח מחבל שלישי והיא נפצעה אנושות מירי בראשה. מותה נקבע בבית החולים בהמשך היום. הובאה למנוחות בחלקה הצבאית בבית העלמין ביהוד.

לאחר מותה הוענק עיטור המופת לה ולחבריה לצוות רווית מור, עידו נגר ופארס ראבח.

תרומת איבריה של כהן סייעה בהצלת חיים של תושבת דלית אל-כרמל.

בשנת 2017 נקראה על שמה פלוגת הבנות החדשה של משמר הגבול.

בשנת 2020 קראה עיריית ירושלים את שביל המדרגות המוביל אל שער שכם בשם מעלות הדר והדס, לזכרן של הדר כהן והדס מלכא.

בעיר אור יהודה, בשנת 2019 נקרא על שמה גן ילדים ובשנת 2021 הוקם על שמה מתחם הדר ובו אשכול גני ילדים, מועדון נוער ושני בתי כנסת. במרתון הריצה של אור יהודה הוקדש על שמה מקצה התחרות באורך שני קילומטר.

## קישורים חיצוניים
* 
* הדר כהן באתר הזיכרון של משטרת ישראל
* 

## הערות שוליים

קטגוריה:שוטרות משמר הגבול
קטגוריה:שוטרי משמר הגבול
קטגוריה:שוטרים שעוטרו בעיטור המופת
קטגוריה:חללי משטרת ישראל
קטגוריה:חללי טרור ישראלים
קטגוריה:אור יהודה: אישים
קטגוריה:קורבנות פיגועים בירושלים
קטגוריה:גל הטרור (2015–2016)
קטגוריה:חללי טרור בישראל
קטגוריה:ישראליות שנולדו ב-1997
קטגוריה:ישראלים שנולדו ב-1997
קטגוריה:ישראליות שנפטרו ב-2016
קטגוריה:ישראלים שנפטרו ב-2016
דינה הלפרן

**דינה הלפרן** (באנגלית: **Dina Halpern**; 15 ביולי 1909 – 18 בפברואר 1989) הייתה שחקנית פולנייה בתיאטרון היידיש. היא הופיעה במאות מחזות ואופרטות באירופה ובארצות הברית, וגם בשלושה סרטים.

## ביוגרפיה
הלפרן נולדה בוורשה, פולין, האימפריה הרוסית (כיום ורשה, מזובייצקי, פולין) הלפרן הגיעה לארצות הברית ב-1938, ערב מלחמת העולם השנייה כדי להופיע בניו יורק. המלחמה מנעה ממנה לחזור לבייתה, וכנראה שהצילה את חייה. רוב משפחתה, כולל אביה, שני אחיה ושתי אחיותיה, נרצחו על ידי הנאצים ב-1943 במחנה הריכוז טרבלינקה.

הלפרן הייתה אחייניתה של השחקנית היידיש הנודעת אסתר רחל קמינסקה, ובת דודה של בתה של קמינסקה, השחקנית אידה קמינסקה.

בשנת 1948, נישאה הלפרן לדניאל ניומן, מנהל יחסי הציבור של האופרה הלירית של שיקגו, אותו פגשה במהלך סיבוב הופעות בעיר. היא עברה לגור איתו בשיקגו עד סוף חייה.

## קריירה
הלפרן התפרסמה לראשונה בשנות ה-30 בזכות תפקידיה על במת היידיש בפולין, וכן בסרטים בשפת היידיש. לאחר המלחמה הופיעה בהצלחה רבה בתיאטראות ביידיש בארצות הברית, במיוחד בשיקגו, שם גרה. היא סיירה בעולם, בין היתר באנגליה, צרפת, ישראל, ארגנטינה, אוסטרליה, ברזיל ואורוגוואי, הן ככוכבת אורחת והן כמנהלת להקות יידיש והייתה ידועה גם בזכות קטעי הקריאה שלה. היא זכתה להערכה רבה כמתורגמנית של שירת יידיש קלאסית ועכשווית. היא הופיעה בתפקידים ראשיים בתיאטרון האמנות היידיש האמריקאי בניו יורק, בשיקגו, סן פרנסיסקו, מונטריאול וטורונטו.

הלפרן ייסדה וניהלה אמנותית את אגודת תיאטרון היידיש בשיקגו, שהציגה הפקות שנתיות מהרפרטואר הקלאסי של במת היידיש בשנים 1960 עד 1970.

ההופעה האחרונה שלה הייתה ב-4 ביוני 1988, בפריז.

## פרסים וכבוד
בשנת 1988 זכתה בפרס איציק מאנגר.

בשנת 1988, אוניברסיטת בר-אילן בישראל, שהקימה את מכון דינה הלפרן לאמנויות הבמה ביידיש ב-1985, העניקה לה תואר דוקטור לשם כבוד לאותיות הומניות(אנ') (כבוד המוענק לאלה שהצטיינו בתרומות הומניטריות ופילנתרופיות לחברה).

בשנת 1988, סנאט אילינוי שיבח אותה בהחלטה פה אחד, וכינה אותה "אוצר לאומי".

בשנת 1987, זכתה לתואר פרופסור לשם כבוד על ידי האגודה האמריקאית של פרופסורים ליידיש.

בשנת 1987, מועצת הנשים של בני ברית קראה לה "אישה יהודית אידיאלית".

## מוות
ב-1989, בגיל 79, נפטרה הלפרן מסרטן, בבית החולים סנט ג'וזף בשיקגו.

## פילמוגרפיה
* הנדר (1937)
* הדיבוק (1937)
* חטאתי (1936)

## קישורים חיצוניים

* דינה הלפרין – פניני שירה ביידיש

## הערות שוליים

קטגוריה:שחקניות תיאטרון
קטגוריה:שחקני תיאטרון יידיש
קטגוריה:שחקניות יידישאיות
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:מהגרות מפולין לארצות הברית
קטגוריה:פולניות שנולדו ב-1909
קטגוריה:אמריקאיות שנפטרו ב-1989
KOMPSAT

**KOMPSAT**  **Korean Multi-Purpose Satellite**, היא סדרת לוויינים למטרות שונות (חישה מרחוק, תקשורת, מזג אוויר וכו') שמופעלת על ידי המכון הקוריאני לחקר התעופה והחלל.
## היסטוריה
הלוויין הראשון שוגר בשנת 1999. זה היה לוויין במשקל 470 ק"ג. על הלוויין הותקנו מצלמה דיגיטלית עם רגישות של 6 מטר, ספקטרומטר אופטי ורגש לחקר יונוספירה. הלוויין פעל עד סוף שנת 2007.

הלוויין השני שוגר בשנת 2006. משקל הלוויין גדל ל-800 ק"ג. על הלוויין הותקנה מצלמה בעלת רגישות של 1 מטר בשחור לבן ו-4 מטר בצבע. הלוויין שולח מידע פעמיים ביום. נכון לסוף 2023 הלוויין פעיל.

הלוויין השלישי שוגר בשנת 2012. משקלו גדל ל-980 ק"ג. על הלוויין הותקנה מצלמה בעלת רגישות של 0.7 מטר בשחור לבן ו-2.8 מטר בצבע. הלוויין שולח מידע פעמיים ביום. נכון לסוף 2023 הלוויין פעיל.

בהמשך שוגרו לוויינים נוספים מטיפוס זה. מתוכנן לשגר עוד 2 לוויינים במהלך שנת 2024. שיגור ראשון היה מתוכנן להתבצע על ידי רוסקוסמוס ובוטל בעקבות פלישת רוסיה לאוקראינה. הוא הועבר לשיגור ממרכז החלל הגיאני. כל הלוויינים פועלים במסלול מסונכרן-שמש. הם נקראים גם Arirang (שיר עם קוריאני).

לוויין מטיפוס GEO-KOMPSAT  Communication, Ocean and Meteorological Satellite שוגר לראשונה בשנת 2010. הלוויין היה במשקל 2,640 ק"ג. על הלוויין הותקנו משיבים לצורכי תקשורת ומכשירים לניטור מזג אוויר וחקר האוקיינוס. הוא הפסיק לפעול בשנת 2020.

בהמשך שוגרו לוויינים נוספים מטיפוס זה. כל הלוויינים פועלים במסלול גאוסטציונרי. הם נקראים גם Cheollian.

בשנת 2025 שוגר לוויין KOMPSAT-7 מטיפוס חדש. הוא מסוגל לבצע צילומים עד 30 ס"מ בשחור-לבן, 1.2 מ' בצבע ו-4 מ' בתת-אדום.
## רשימת שיגורים

## קישורים חיצוניים

* לווייני KOMPSAT
* לווייני GEO-KOMPSAT
* לוויין KOMPSAT - נתוני שיגורים
*  לווייני GEO-KOMPSAT - נתוני שיגורים
* לוויין KOMPSAT-7

קטגוריה:תוכנית החלל הדרום קוריאנים
קטגוריה:לווייני תקשורת
קטגוריה:לווייני חישה מרחוק
קטגוריה:לווייני מזג אוויר